Държавен вестник, бр. 30, 2013 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  30
в т.ч. и временните комисии, но при спазване 
на изискването контролът да не се отклонява 
от предназначението си и от правомощията 
на парламента. Конституцията и Правилникът 
за организацията и дейността на Народното 
събрание уреждат парламентарния контрол и 
неговите форми, но не въвеждат ограничения 
относно предмета на дейност на временните 
парламентарни комисии и времето, за което 
те могат да правят проучвания и анкети. След 
като временните комисии могат да събират 
информация по всякакви въпроси от държа­
вен и обществен интерес, те могат да събират 
информация и по въпроси, които предхождат 
мандата на действащите правителство и пар­
ламент, защото Конституцията не поставя 
времеви изисквания и ограничения. Най-
често използваният парламентарен контрол е 
последващият, поради което и прегледът на 
парламентарната практика показва създаване 
на временни парламентарни комисии за про­
учване действията на предходни правителства. 
Същността на временните парламентарни ко­
мисии и преди всичко на анкетните комисии 
предполага, че те могат да включват в предмета 
си проучвания и събиране на информация по 
въпроси от държавно и обществено значение 
от миналото и за управлението на предходни 
правителства, включително поради липсата 
на времеви граници. Поради изложеното е 
не­основателен доводът в искането за проти­
воречие на оспореното решение с чл. 62, ал. 1 
и чл. 79, ал. 2 от Конституцията.
По горните съображения Конституционният 
съд намира, че искането като неоснователно 
следва да бъде отхвърлено, поради което и на 
основание чл. 149, ал. 1, т. 2, чл. 151, ал. 1 от 
Конституцията и чл. 22, ал. 1 ЗКС
Р Е Ш И :
Отхвърля искането на петдесет народни 
представители от 41-вото Народно събрание за 
установяване на противоконституционност на 
Решение за създаване на Временна парламентар­
на комисия за проучване на фактите и обстоя­
телствата, свързани с действия и инициативи на 
длъжностни лица от органи на изпълнителната 
власт, при и по повод помилване, опрощаване 
на несъбираеми държавни вземания, и даване 
и възстановяване на българско гражданство и 
освобождаване и лишаване от него през пе­
риода януари 2002 – януари 2012 г., прието на 
16 май 2012 г. от 41-вото Народно събрание 
(ДВ, бр. 39 от 22.05.2012 г.). 
Съдиите Благовест Пунев, Румен Ненков, 
Кети Маркова и Анастас Анастасов са пред­
ставили становище към решението.
Председател: 
Димитър Токушев
СТАНОВИЩЕ
на съдиите Благовест Пунев, Румен Ненков, 
Кети Маркова и Анастас Анастасов по мотивите 
на решението по к.д. № 5/2012 г.
Като възприемаме крайния извод за не­
основателност на искането за обявяване на 
противоконституционност на Решение от 16 май 
2012 г. на 41-вото Народно събрание (НС) за 
създаване на Временна парламентарна комисия 
за проучване на фактите и обстоятелствата, 
свързани с действия и инициативи на длъж­
ностни лица от органи на изпълнителната 
власт, при и по повод помилване, опрощаване 
на несъбираеми държавни вземания, и даване 
и възстановяване на българско гражданство 
и освобождаване и лишаване от него през 
периода януари 2002 – януари 2012 г., изразя­
ваме несъгласие с част от аргументацията на 
постановеното от Конституционния съд (КС) 
решение по следните съображения:
Концептуалният дефект в обосновката 
на взетото от мнозинството съдии решение 
е предопределен от застъпената в Решение 
№ 6/2012 г. по к.д. № 3/2012 г. позиция на 
КС, според която всички парламентарни 
комисии, както постоянните, така и времен­
ните, като помощни органи на НС обслужват 
единствено упражнявания от парламента кон­
трол върху правителството (изпълнителната 
власт). Това, погрешно от конституционно 
гледище, стеснено разбиране за правомо­
щията на комисиите, съответно – и на НС, 
което ги конституира с цел да подпомагат 
дейността му, противоречи, от една страна, на 
изричната разпоредба на чл. 79, ал. 2 от Кон­
ституцията, която прави ясно разграничение 
във възможните функциите на постоянните 
комисии, а, от друга – и на ал. 3 на същия 
конституционен текст, която се отнася до 
предназначението на временните комисии 
за провеждане на анкети и проучвания, т.е. 
дейности, които сами по себе си не са винаги 
присъщи на парламентарния контрол върху 
правителството, излъчено от парламента. 
Поначало всички парламентарни комисии 
както постоянните, така и временните, се 
създават, за да обслужват упражняването на 
конституционните правомощия на Народното 
събрание. Няма никаква конституционна 
опора да се приеме, че тяхното единствено 
предназначение е ограничено до подпома­
гане на упражняването на парламентарния 
контрол. 
Казаното по-горе важи с пълна сила и за 
временната комисия, създадена с атакуваното 
решение на НС за проучване на конкретни 
факти и обстоятелства за подлежаща на 
правно регулиране дейност, защото събраната 
информация може да послужи за основа на 
законодателни решения в рамките на уста­
новената от Конституцията компетентност